खबर है कि आगामी 8 मई को इस फिल्म का ट्रेलर दर्शकों के सामने होगा। खबर यह भी है कि इसी दिन फिल्म के नाम की भी घोषणा की जाने वाली है। सूत्रों के अनुसार दिलचस्प बात यह है कि संजय दत्त ने अपने करियर की शुरुआत 8 मई को फिल्म रॉकी से की थी और यही वजह है कि फिल्म के ट्रेलर को लांच करने के लिए इस दिन को चुना जा रहा है। यह आइडिया फिल्म की मार्केटिंग टीम का है। साथ ही खबर है कि इस ट्रेलर की ग्रैंड लांचिंग के लिए पूरे दत्त परिवार और संजय दत्त की लाइफ़ से जुड़े अहम् लोगों को बुलाया जा रहा है, जिनमें महेश भट्ट और सुभाष घई जैसे नाम शामिल हैं। सूत्रों के अनुसार फिल्म के ट्रेलर के साथ साथ संजय दत्त की ज़िंदगी से जुड़े कई महत्वपूर्ण हिस्से को एक ऑडियो विजुअल अंदाज़ में प्रस्तुत किया जाएगा। फिल्म की टीम इस पर विशेष काम कर है। खबर है कि न सिर्फ संजय दत्त के परिवार के लोग बल्कि रणबीर कपूर के परिवार के सदस्य भी इस ट्रेलर लांच का हिस्सा बनने जा रहे हैं। बता दें कि खबर है कि फिल्म का नाम संजू रखा जा रहा है, तो कुछ का कहना है कि फिल्म का नाम दत्त होगा। फिल्म जून में रिलीज होने वाली हैं।